**Upute učenicima**

Pročitati učenicima prije početka pisanja ispita

Dragi učenici,

danas se natječete u znanju iz fizike na školskoj razini. Ispit traje 180 minuta (vrijeme početka i kraja ispita napisati na ploču):

od 12:00 do 15:00.

Tijekom pisanja zadataka ne smijete kod sebe ( na sebi, ispod, u svojoj odjeći i slično) imati nikakav pisani materijal (knjige, bilježnice, formule i slična pomagala), mobitele niti druge elektroničke uređaje osim kalkulatora. Molimo vas da, u slučaju da imate sada još nešto od navedenog kod sebe, odložite to na predviđeno mjesto prije nego počnemo s pisanjem ispita. Mobitele prije odlaganja isključite.

Za pisanje smijete koristiti samo kemijsku olovku ili nalivpero koji pišu plavom ili crnom bojom. Nije dopuštena uporaba obične olovke i crvene tinte. Uz pribor za pisanje smijete imati pribor za crtanje i kalkulator.

Za pisanje testa dobili ste:

* obrazac za zaporke
* koverte za zaporke
* listove papira za koncept – trgovački papiri s kvadratićima;
* listove papira za čistopis – bijeli papiri formata A4 s pečatom škole (**napisati na ploču**).

Sadržaj na listovima za koncept se ne boduje.

Na papire za čistopis pišite UREDNO kompletna rješenja zadataka sa svim postupcima, izvodima i crtežima. Sve listove (stranice) numerirajte i **na svakom listu napišite vašu zaporku**. Samo sadržaj na tim listovima se boduje.

Ako ćete tijekom pisanja ispita koristiti bilo što od nedozvoljenog materijala, pokušavati prepisivati ili ćete na bilo koji način ometati druge učenike u radu, morat ćemo vas udaljiti iz učionice i diskvalificirati iz daljnjeg natjecanja.

Želimo vam puno uspjeha i sreće u radu!